Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: jogról szóló 1999. évi LXXVI. törvény (a továbbiakban: Szjt.) 16. § (1) bekezdésében, 24. § (2) bekezdésében, 25. § (1),
Paragraph Index: 910

4. Zenegép útján történõ zenefelhasználás: Ha az 1., 2., 3. és a 12. a) pontban meghatározott gépzene-felhasználás olyan eszköz alkalmazásával (pl. zenegép, táncgép) valósul meg, amely lehetõvé teszi, hogy a közönség tagja egyénileg válassza ki a meghallgatni kívánt zenemûvet, akkor az 1., 2., 3., illetve a 12. a) pontban megállapított szerzõi jogdíj 20%-kal emelkedik. 5.1. Háttér jellegû élõzene-felhasználás (III. fejezet 15.2. pont) esetén az 1., 2., illetve a 3. pontban megállapított összeg 150%-át kell szerzõi jogdíjként fizetni. 5.2. Amennyiben a felhasználó legalább két zenészt alkalmaz munkaviszonyban vagy rendszeres munkavégzésre irányuló szerzõdés alapján (legalább egy negyedévre), az 1., 2., illetve a 3. pontban megállapított összeg 120%-át kell szerzõi jogdíjként fizetni. 5.3. Amennyiben a felhasználó legalább négy zenészt alkalmaz munkaviszonyban vagy rendszeres munkavégzésre irányuló szerzõdés alapján (legalább egy negyedévre), az 1., 2., illetve a 3. pontban megállapított összeg 105%-át kell szerzõi jogdíjként fizetni. 5.4. Ha a felhasználó gépzene-felhasználást (III. fejezet 15.1. pont) és élõzene-felhasználást (III. fejezet 15.2. pont) is megvalósít, a gépzene-felhasználásra esõ jogdíjat az 1., illetve 2. pont alapján olyan nyitvatartási idõ alapján kell megállapítani, mintha az üzlet az élõzene-felhasználás megkezdésének idõpontjáig lenne csak nyitva. 5.5. Az 5.1–5.3. pontok alapján az élõzene-felhasználás fejében fizetendõ jogdíjból a felhasználót 20%-os mértékû jogdíjkedvezmény illeti meg, ha az élõzene-felhasználással összefüggõ, a III. fejezet 6. pontjában meghatározott adatszolgáltatási kötelezettségének két naptári negyedéven keresztül, illetve idényjellegû üzemeltetés esetén az üzemeltetés teljes idõtartamára hiánytalanul és pontos tartalommal eleget tett. A jogdíjkedvezmény utólag, az adatszolgáltatással érintett utolsó naptári negyedévet (idényt) követõ naptári negyedévre (idényre) esedékes jogdíjból mindaddig jár, amíg az adatszolgáltatási kötelezettségnek a felhasználó az elõzõ mondat szerint eleget tesz.

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes